Vita:Számjelölő rendszerek

message: A Szám szócikk a matematikai leírást adja meg, ez a szócikk viszont a jelölésmód kulturális és pszichológiai fejlődését taglalja. Indokolt leht, hogy külön maradjon. Inkább csak hivatkozzanak egymásra.

message: áthelyezve számnévbe --Beyond silence 2007. március 27., 14:20 (CEST)
Az nem helyes, mert az írott számjelölő rendszerek (pl. 1023) nem számnév. Krajcsi 2007. március 28., 11:36 (CEST)
Azok nem számok? Lehet jobb lenne ha szavazás lenne! --Beyond silence 2007. március 28., 13:11 (CEST)
A dolog még bonyolultabb: a számok a dolgok mennyiségét vagy mértékét jelölik. A számnevek betűvel leírt vagy kimondott jelölésmódjuk, míg a fentebb írott számjelölől rendszernek nevezett rendszer a számok más jelölésmódjára utal (pl. római vagy arabszámok). Ezek alapján a számok jelölésmódja nem ugyanaz, mint maga a szám, és a számjelölés mód egyik lehetősége a számnév, de vannak más eszközök is. Krajcsi 2007. március 28., 16:20 (CEST)
thread_title:  áthelyezve 

message: Javítsatok ki, ha tévedek, az a kifejezes, hogy számjelölő rendszer amolyan mondva csinált, sehol másutt nem fordul elő, csak ennek a cikknek a címében. 
Erre már van magyar szó: számrendszer. 
Ez mindenféle számírási módszert takar, nem csak a különféle alapú számrendszereket, ugyanis erre megint van már kifejezésünk: helyiértékes számrendszer.
Már van számrendszer szócikk, szerintem a két cikket egybe kéne vágni, Számrendszerek cím alatt.
Oda illik és van benne érdekes tudnivaló. Infós vita 2010. június 8., 14:34 (CEST)
Egybevágni biztos, hogy nem kellene. A babiloni vagy görög alfabetikus írást pl. nem nagyon szokás "számrendszereknek", inkább csak számírásoknak nevezni. A számrendszer fogalmába nem csak a helyiértékes számrendszerek tartoznak, ez igaz, de ez nem jelenti azt, hogy mindenfajta számírás beletartozna. Talán aki létrehozta ezt a cikket ezen a (tényleg elég szokatlan, noha tagadhatatlanul találó) néven, arra gondolt, hogy a számírós szó sem megfelelő, mert a gépi számjelölő rendszerek nem írások. Ezt te nálam jobban tudod (mármint azt, hogy jól gondolta-e, nem azt, hogy mi járhatott a fejében :-) ). Ami viszont az én bajom a "számírás" kifejezéssel, hogy a matematikai számrendszerek nem igazán írások, hanem kicsit absztraktabb fogalmat alkotnak. Például ha 0,1,2,3, ... 8, 9 helyett az A,B,C, ..., I betűket használod a számjegyek helyett, az már másik számírás, de ugyanaz a számrendszer. Szerintem a legjobb, amit tehetünk, hogy így hagyjuk ezt az egészet (legalábbis egyelőre így látom), ha mindenképpen átmozgatni akarsz, akkor inkább legyen számírások.   ♥♥♥ Kerge Kísértet ✍  2011. augusztus 6., 14:32 (CEST)
Egy informatikatanár megjegyzése
--Cike vita 2012. március 24., 12:25 (CET)
40 éve kezdődött az ELTE Természettudományi Karán a programozók képzése. Egy-két éves próbálkozás-tervezés után kialakult egy tematika, melynek egyik kurzusát éveken keresztül a programozóknak, majd az informatikatanároknak én tanítottam. Ezért merészkedem a szócikk elején szereplő kérésre mint "egy hozzáértő személy" jelentkezni. 
Véleményem az előző szakaszban leírtakkal egyezik: nincs ilyen fogalomra szükség. 
# Van grammatika, ami a "számnév" fogalmat bevezeti és a számnevek képzésének szabályait leírja.
# Van informatika, ami a számok írásával - ábrázolásával - rögzítésével kapcsolatos fogalmakat leírja.
Ez utóbbit a szakma a számírás elnevezés (fogalom) keretében tárgyalja. Ide tartozik 
* egyrészt a történetileg kialakult számírási rendszerek tipusainak elemzése, 
* de ide a digitális adathordozókon való reprezentáció és az elektronikus rendszerekben való feldolgozás kérdése, 
* továbbá a számrendszerek (tizes, kettes, nyolcas, hatvanas, vegyes váltószámok) korabeli és tradicionális használata.
ERGO: Javaslom a Számírás szócikk megtartását és helyesbítését. A Számjelölő rendszerek szócikk néhány adata-tétele átmenthető, de többsége ködös, tudománytalan.
thread_title:  Számrendszer vagy számjelölő rendszer